ANDREW WOMMACK EVANKELIUMIN ÄÄRELLÄ
Miksi kaikki eivät parannu? Osa 5
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa evankeliumin äärelle.
Jatkan aiheesta "Jumala haluaa parantaa sinut".
Olen innoissani tästä, koska se on toiminut omassa elämässäni.
Se on muuttanut perheeni elämän ja koskettanut monia.
Jumalan voiman näkeminen ja Hänen rakkautensa vastaanottaminen -
muuttaa niiden sellaisten ihmisten elämän, jotka eivät tunne Herraa -
tai ole kiinnostuneita Hänestä. Menetämme tämän tilaisuuden, -
kun emme puhu paranemisesta ja näe ihmisten vapautuvan.
Edustaisimme Jumalaa paremmin ja vetäisimme enemmän ihmisiä -
Hänen luokseen, jos kertoisimme, että Hän välittää terveydestämme.
Uskon, että kertomani asiat muuttavat monien mielipiteitä.
Ohjelmaa tehdessäni en vielä tiedä sen vaikutuksia, -
mutta aina, kun olen opettanut tästä, -
olemme kuulleet, että sadat ja tuhannet ovat parantuneet.
Tarjoamamme paremman terveyden paketti -
sisältää opetuksen lisäksi ihmisten todistuksia parantumisista.
Kaikki ne todistukset ovat tulosta Jumalan sanan opettamisesta.
Olemme dokumentoineet kaiken. Tämä todella auttaa ihmisiä.
Tänään jatkan siitä, miksi kaikki eivät parane.
Palataan jakeeseen Matt. 17:20. Jeesus puhuu opetuslapsille, -
jotka eivät pystyneet ajamaan pahaa henkeä ulos pojasta, -
ja sanoo, että se johtui heidän epäuskostaan.
Kyse ei siis ole uskon puutteesta, vaan epäuskosta.
Ne eivät ole sama asia, vaan toistensa vastakohtia.
En voi kerrata koko aiempaa opetusta, -
vaan jatkan jakeeseen 21, jossa Jeesus sanoo, -
että "tämä laji" lähtee vain rukouksella ja paastolla.
Kyse ei ole tietynlaisesta pahasta hengestä, -
ikään kuin jotkut demonit olisivat niin vahvoja, -
ettei pelkkä Jeesuksen nimi riitä. Eihän siinä ole järkeä.
Kaikki demonit tottelevat Jeesuksen nimeä, jos se lausutaan uskossa.
Tässä onkin kyse epäuskosta. Se on lauseen tekijä.
Tämä epäuskon laji lähtee vain rukouksella ja paastolla.
Jaan epäuskon kolmeen luokkaan.
Luokitteluni ei perustu mihinkään tiettyyn raamatunkohtaan, -
mutta Jeesus antaa ymmärtää, että epäuskoa on monta lajia.
Niitä ei ole lueteltu missään, -
mutta tutkiessani Sanaa ja ihmisiä -
olen huomannut, että on kolmenlaista epäuskoa.
Luokkia voi olla enemmänkin.
Ensimmäisenä on epäusko, joka johtuu tietämättömyydestä.
Jotkut loukkaantuvat, kun sanon, etteivät he tiedä jotain asiaa, -
vaikken tiedä, mitä olen tehnyt loukatakseni heitä.
Puhuessani äskettäin erään naisen kanssa olin sanomassa jotain, -
jonka olisi voinut ymmärtää väärin, ja sanoin, etten halua loukata, -
vaan auttaa häntä. Hän sanoi arvostavansa minua juuri siksi, -
etten silottele asioita. Hän halusi kuulla totuuden.
Minäkin haluan kuulla totuuden.
Jos en pidä siitä, voin torjua sen, -
mutta en halua jäädä ilman jotain, mistä voisi olla apua, -
koska joku pelkää, että loukkaannun.
Haluan mieluummin itse päättää, mitä haluan torjua -
kuin että joku muu torjuu sen puolestani.
En siis halua loukata, mutta tietämättömyys aiheuttaa epäuskoa.
Kun olin baptistiseurakunnassa, -
siellä mainittiin joskus Pyhän Hengen kaste ja kielet, -
mutta sanottiin, että se on muita varten. Siitä ei puhuttu paljon.
Kasvoin siis tietämättömänä Pyhän Hengen kasteesta ja kielistä.
Siellä ei opetettu sitä vastaan, en vain tiennyt siitä mitään.
Arvatkaa mitä? En uskonut, että voisin saada Hengen kasteen, -
koska "Usko tulee siis kuulemisesta, -
mutta kuuleminen Kristuksen sanan kautta."
Minulle ei ollut opetettu siitä, joten en uskonut siihen.
Olin siis epäuskoinen ja kriittinen sitä kohtaan.
Epäusko voi siis johtua tietämättömyydestä.
Vastaus siihen on totuus. Se tekee vapaaksi (Joh. 8:32).
Tällaisen epäuskon voi siis voittaa kertomalla ihmiselle totuuden.
Jos hän ottaa sen vastaan, hän ei ole enää tietämätön, -
vaan uskoo ja toimii sen mukaan.
Epäusko voi johtua myös väärästä opetuksesta.
Sitä voisi kutsua myös kyvyttömyydeksi uskoa.
Minusta epäusko on uskoa, mutta väärään asiaan.
Se on käänteistä uskoa. Sen sijaan, että ihmiset uskoisivat Jumalaan, -
he ovat kuin Raamatun Tuomas, joka kuullessaan ylösnousemuksesta -
sanoi (Joh. 20:25): "Ellen näe hänen käsissään naulojen jälkiä -
ja pistä sormeani naulojen sijoihin -
ja pistä kättäni hänen kylkeensä, en minä usko."
Tämä on uskoa siihen, ettei ylösnousemusta tapahtunut.
Sitä kutsutaan epäuskoksi, ja sitä se onkin, mutta epäusko -
on käänteistä uskoa, uskoa väärään asiaan -
tai uskoa oikeaa asiaa vastaan.
Väärä opetus on siis toinen epäuskon syy.
Kun olin täyttynyt Pyhällä Hengellä, -
baptistiystäväni tulivat luokseni ja sanoivat, -
että se oli paholaisesta ja toimi vain apostolien aikaan.
Tämä väärä opetus aiheutti minussa epäuskoa, -
joka yritti viedä minulta sen, minkä Jumala oli antanut.
Onneksi en luovuttanut. Olen auttanut monia tämän asian kanssa.
Tietämättömyydestä johtuvasta epäuskosta kärsivää on helpompi -
auttaa kuin sellaista, jonka epäusko johtuu väärästä opista, -
koska tyhjälle taululle voi vain kirjoittaa suoraan, -
mutta jos taulu on jo täynnä tekstiä, se on pyyhittävä -
ennen kuin sille voi kirjoittaa jotain uutta.
Ihmiselle, joka ei ole kuullut totuutta eikä siksi usko, -
voi vain kertoa totuuden, ja hän ottaa sen vastaan, -
mutta väärä oppi on kumottava ja puhdistettava -
ennen kuin voimme alkaa opettaa totuutta.
Se vaatii enemmän vaivaa, mutta lääke molempiin epäuskon lajeihin -
on yksinkertaisesti Jumalan sanan totuus.
Jos ihminen haluaa asettaa Jumalan sanan etusijalle, -
hän uskoo totuuden sen kuullessaan aiemmasta opista huolimatta.
Se vaatii työtä, mutta onnistuu.
Minun luokittelussani on vielä kolmaskin epäuskon laji.
Kutsun sitä luonnolliseksi epäuskoksi.
Se ei johdu tietämättömyydestä tai väärästä opetuksesta, -
vaan se on vain luonnollista. Kertomuksessa riivatusta pojasta -
poika tuotiin opetuslasten luo, jotka toivat hänet Jeesuksen luo.
Poika sai kohtauksen, ja hänen suustaan tuli vaahtoa.
Tuollainen paha kohtaus on todella pelottava näky.
Olen itse todistanut sellaista, -
ja se saa meidät luonnostaan ajattelemaan, -
ettei paha henki ole lähtenyt, vaan ihmisen tila on huonontunut.
Olemme luonnostamme epäuskoisia. Tämä epäusko tulee -
aistiemme kautta, luonnollisista asioista.
Meidät on opetettu uskomaan niitä, mutta useimmille ei ole opetettu, -
että on olemassa myös näkymätön, hengellinen todellisuus, -
jota aistimme eivät voi havaita.
Fyysiset, luonnolliset aistimme siis hallitsevat meitä -
enemmän kuin Jumala mielestäni tarkoitti.
Joten jos rukoilemme jonkun puolesta -
ja hän kaatuu lattialle ja saa kohtauksen, -
alamme luonnostamme ajatella epäuskoisesti, -
ettei hän olekaan parantunut. Tämä on meille luonnollista.
Tietämättömyydestä ja väärästä opetuksesta johtuva epäusko -
korjaantuu Jumalan sanalla, mutta tutkipa Sanaa miten paljon vain, -
silmämme kertovat meille joskus, että se, mitä rukoilimme, -
ei tapahtunut. Se ei ole sinänsä pahaa tai demonista.
Jumala puhuu paranemisen puolesta, aistimme sitä vastaan.
Lääkäri toteaa, että kasvain on suurentunut, ei pienentynyt.
Tuollaista epäuskoa esiintyy luonnostaan.
Kuinka tällaista epäuskoa voi käsitellä?
Se ei ole varsinaisesti demonista tai johdu kierosta opetuksesta.
Sanot olevasi parantunut, mutta hampaasi on edelleen kipeä.
Ajattelet, ettei mitään tapahtunut, koska et tunne sitä.
Miten tällaista, aistihavainnoista johtuvaa epäuskoa käsitellään?
Jeesus sanoi, että tällainen luonnollinen epäusko, -
joka tulee aistien kautta, lähtee vain rukouksella ja paastolla.
Paasto ja rukous toimivat, -
koska joskus se, mitä näemme, hallitsee elämäämme niin, -
että se peittää sen, mihin uskomme.
Joistakin tämä kuulostaa oudolta. Jos todella uskomme, -
luonnollisen todellisuuden pitäisi muuttua.
Sanon rakkaudella, en kritisoiden, että jos ajattelet näin, -
aistisi hallitsevat sinua liikaa. Se ei nimittäin ole totta.
Voin antaa Raamatusta monta esimerkkiä tästä.
Markuksen luvussa 11 Jeesus sanoi viikunapuulle, -
ettei kukaan enää ikinä söisi sen hedelmiä. Jos puuta katsoi, -
se ei heti muuttunut miksikään, vaan näytti samalta kuin ennenkin.
Seuraavana päivänä puu oli kuivettunut juuria myöten.
Totuus on, että puu kuoli samalla hetkellä, kun Jeesus puhui, -
mutta se tapahtui maan alla, joten sitä ei voinut huomata.
Se, mitä maan alla tapahtui, näkyi maan pinnalla vasta myöhemmin.
Herra sanoi pari jaetta myöhemmin (Mark. 11:24): -
"...kaikki, mitä te rukoilette ja anotte, -
uskokaa saaneenne, niin se on teille tuleva."
Jos uskomme jo saaneemme jotain, se tulee tapahtumaan.
Samoin kuin viikunapuun kuolema ei heti näkynyt maan pinnalla, -
rukoillessamme jotain tapahtuu hengellisessä todellisuudessa -
mutta se näkyy fyysisessä maailmassa vasta hetken kuluttua.
Jos emme ymmärrä tätä ja ole harjaannuttaneet aistejamme, -
kuten Hepr. 5:14:ssa sanotaan: -
"mutta vahva ruoka on täysi- ikäisiä varten, niitä varten, -
joiden aistit tottumuksesta ovat harjaantuneet -
erottamaan hyvän pahasta."
Tämä ei tapahdu hetkessä, vaan siihen on kasvettava -
ja sitä on harjoiteltava. Maratonillekin on harjoiteltava -
pitkään, jopa vuosi, muuten ei jaksa juosta yli 42:ta kilometriä.
Se vaatii aikaa ja jatkuvaa työtä.
Myös aistien harjoittaminen niin, että usko hallitsee niitä -
sen sijaan, että ne hallitsisivat uskoa, vaatii työtä.
Voisinpa kertoa kaiken, mitä tiedän, yhdessä ohjelmassa.
Olen opettanut aiemmin, että kun Jumala loi Aadamin ja Eevan, -
heillä on kuusi aistia, ei viisi. Tuo kuudes aisti oli usko.
Usko hallitsi heitä enemmän kuin näkeminen.
Kun he söivät kielletyn hedelmän, -
heidän silmänsä avautuivat (1. Moos. 3:7).
Eivät he tätä ennenkään kulkeneet ympäriinsä silmät kiinni, -
vaan he katsoivat sydämensä silmin ja kulkivat uskossa (2. Kor. 5:7).
Heitä hallitsi se, mitä he näkivät hengellisessä todellisuudessa, -
eikä fyysinen todellisuus, vaikka se olikin olemassa.
Hedelmän syömisen jälkeen heidän hengelliset silmänsä sulkeutuivat.
He näkivät enää vain silmillään.
Tiedän, että joidenkin mielestä tämä kuulostaa omituiselta, -
mutta tällaisiksi meidät luotiin. He huomasivat olevansa alasti.
Tämä tulkitaan niin, ettei Jumalan vanhurskaus enää peittänyt heitä.
Kaiken voi tulkita kuvainnollisesti ja symbolisesti, -
mutta 1. Moos. 2:25:ssa sanotaan: "Ja he olivat molemmat, -
mies ja hänen vaimonsa, alasti eivätkä hävenneet toisiansa."
Ei vanhurskaus heitä verhonnut.
Totuus on, että he olivat ilki- alasti eivätkä huomanneet sitä.
Eivät he menettäneet jotain valoa, joka olisi verhonnut heidät.
He olivat vain olleet täysin keskittyneitä Jumalaan.
Heidän silmänsä kyllä toimivat, näkiväthän he puunkin, -
mutta he eivät olleet kiinnittäneet siihen huomiota.
He olivat enemmän hengessä kuin lihassa.
Me olemme kaikki langenneet, ja tilanne on päinvastainen: -
useimmat ovat niin kiinni lihassa, etteivät pääse kiinni henkeen.
Jumala loi meidät kulkemaan uskon, ei näkemisen varassa, -
mutta useimmilla meistä on pilalle hemmotellut aistit.
Jos näemme jotain, asia on niin. Uskomme vain sen, minkä näemme.
Jos emme koe Jumalan voitelua, sitä ei ole, sanoipa Sana mitä vain.
Useimmille se, mitä tunnemme, on tärkeämpää kuin Jumalan sana.
Paasto ja rukous vaikuttavat tähän epäuskoon, -
joka tulee aisteistamme. Kun rukoilemme ja paastoamme, -
rukoilemme Jumalaa, jota emme näe. Mietipä sitä.
Jos se, mitä näemme, kuulemme, tunnemme, haistamme ja maistamme -
hallitsevat meitä täysin, emme rukoile, -
koska rukous on puhetta näkymättömälle Jumalalle.
Rukoillessamme Jumala alkaa kertoa meille, mitä meidän tulee tehdä, -
ja kuulemme ja tunnemme jotain, mitä emme voi kuulla tai tuntea.
Tämä tapahtuu hengellisessä todellisuudessa.
Kun puhumme näkymättömälle Jumalalle, kuulemme asioita -
ja tunnemme rakkautta, iloa ja rauhaa, joita emme voisi tuntea.
Harjaannutamme aistejamme ymmärtämään, -
että on olemassa muutakin kuin se, mitä ne voivat havaita.
Aistit huomaavat, että kuljemme uskossa ja meillä on kuudes aisti.
Paasto toimii samoin. Jos ruumiisi on hallinnut sinua -
ja sanellut sinulle, mitä syödä ja milloin, -
ja sanot sille, että se on parantunut -
ja käsket sitä olemaan tuntematta kipua, -
ilman paastoa ruumis kysyy, mikä sinä olet määräilemään sitä.
Koko ikäsi se on sanellut, mitä sinun tulee syödä ja milloin, -
eikä se tottele, vaan kapinoi kuin hemmoteltu lapsi.
Paastoamalla voit opettaa sille, ettei ihminen elä vain leivästä.
Ruumis voi harjaantua erottamaan hyvän ja pahan.
Kun sitten sanot: "Ruumis, olet parantunut", saatat tuntea kipua, -
mutta voit voittaa sen uskolla, ja ruumis alistuu.
Vaikka tuntisitkin vielä kipua, se ei estä sinua uskomasta.
Olet alistanut ruumiisi uskollesi.
Jeesus siis sanoo opetuslapsille, että heillä oli uskoa, -
mutta kun he näkivät, mitä demoni sai aikaan, -
huudon, oksennuksen ja kouristukset, -
se, mitä he näkivät, vaikutti enemmän kuin lupaukset, -
joihin he uskoivat, ja liha hallitsi heitä.
Epäusko, joka ei ole totuuden torjumista tai tiedon puutetta, -
vaan johtuu siitä, että näemme jotain rukoustemme vastaista, -
sellainen epäusko lähtee pois vain, jos rukoilemme ja paastoamme.
Näin käännymme pois luonnollisesta todellisuudesta ja keskitymme -
niin täysin Jumalaan, että usko alkaa hallita meitä.
Lihamme kulkee hallitsevan ajatuksemme suuntaan.
Jos luemme ja mietiskelemme Jumalan sanaa, -
usko alkaa hallita meitä enemmän kuin se, mitä tunnemme.
Toisaalta vaikka tunnemme jonkin verran totuutta, -
luonnollinen maailma saattaa hallita meitä.
Sen ei tarvitse olla mitään pahaa, mutta jos elämme koko elämämme -
luonnolliseen maailmaan nojautuen, kuuntelemme inhimillisiä neuvoja, -
jos luonnollinen maailma hallitsee, siitä syntyy epäuskoa, -
joka horjuttaa uskoamme ja estää sitä tuottamasta oikeita tuloksia.
Nämä ovat voimallisia totuuksia, joiden kanssa toimin jatkuvasti.
Mietin joka päivä, kiinnitänkö enemmän huomiota -
hengelliseen todellisuuteen vai fyysiseen. Se on muuttanut elämäni.
Haluaisin kertoa tästä vielä lisää. Ensi jaksossa kerron asian, -
joka on yksi tärkeimmistä, mitä Jumala on tästä aiheesta opettanut.
Se voi muuttaa elämäsi, joten toivottavasti liityt seuraani.
Muista myös paremman terveyden pakettimme.
Se voi olla suureksi siunaukseksi. Kohta kuulet lisätietoa siitä.
Andrew'n opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journey" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan kolmas osa, joka käsittelee sitä, miksi kaikki eivät parane, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010 -
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Minulla diagnosoitiin MS-tauti yli 20 vuotta sitten.
En pystynyt lainkaan hallitsemaan raajojani.
Joka päivä tuntui, että elämäni saattaisi loppua koska vain.
Aloin kokea oloni avuttomaksi.
Haluan korjata kaiken, joten turhautti, etten pystynyt siihen.
Andrew esitti asian yksinkertai- sesti, ja se vapautti minut.
Sovelsin Sanaa: "Paraneminen tulee, se tulee" vähitellen.
Se ei haitannut, sillä tiesin, että olin parantunut.
Lue koko tarina osoitteessa www.awmi.net
Investoi Andrew'n työhön tänään.
Muuta elämäsi. Muuta maailma.
Suomennos: Anni Lähteenmäki